La Gvadalupė
La Gvadalupė (isp. La Guadalupe) – miestelis pietryčių Kolumbijoje, Gvainijoje, Venesuelos ir Brazilijos pasienyje, dešiniajame Negro (Gvainijos) krante, prie jo intako Makakunio žiočių. Savivaldybės centras. Netoliese yra Brazilijos miestelis Kukuji. La Gvadalupė yra toliausiai į rytus nutolusi Kolumbijos gyvenvietė, o jos savivaldybės gyventojų skaičius mažiausias visoje šalyje. Yra upinis uostas. Verčiamasi žemės ūkiu (manijokai, kasava, kukurūzai, bananai), žvejyba, kertama mediena. Yra aukso telkinių. Apylinkėse gyvena indėnai banivai.